**ЧАСТ III. ПРИЛОЖЕНИЯ: ОБРАЗЦИ НА ДОКУМЕНТИ И ПРОЕКТ НА ДОГОВОР**

**за**

**Открита процедура за възлагане на обществена поръчка с предмет: „Обновяване и разширяване на сървърна и мрежова инфраструктура на МТИТС“**

**Обособена позиция 1 – „Разширяване и надграждане на съществуващ дисков масив HP 3PAR StoreServ 7400c 2N с допълнителни дискове и с всички необходими лицензи“**

***Образец № 2а***

**ТЕХНИЧЕСКО**

**ПРЕДЛОЖЕНИЕ ЗА ИЗПЪЛНЕНИЕ**

**На открита процедура за възлагане на обществена поръчка с предмет:**  *„****Обновяване и разширяване на сървърна и мрежова инфраструктура на МТИТС****“*

**Обособена позиция 1** – *„Разширяване и надграждане на съществуващ дисков масив HP 3PAR StoreServ 7400c 2N  с допълнителни дискове и с всички необходими лицензи“*

**УВАЖАЕМИ ГОСПОЖИ И ГОСПОДА**,

1. Декларирам, че представляваното от мен дружество/участник желае да участва, при обявените условия за възлагане на обществена поръчка с горепосочения предмет.

2. Направените в настоящата оферта предложения и поетите с нея задължения са валидни за срок от 6 (шест) месеца, считано от крайния срок за получаване на офертите.

3. Декларирам, че представляваният от мен участник приема и се съгласява безусловно с клаузите на проекта на договор за обществената поръчка

4. Декларирам, че предлаганото от нас оборудване ще бъде:

* ново, неупотребявано, с оригинални компоненти от производителя и с посочени продуктови номера;
* в съответствие с Европейски и международни стандарти за радиочестотни смущения, електромагнитна съвместимост, безопасност и нива на шум, доказано с декларация на производителя;
* с гарантирана от производителя възможност за доставка на резервни части за период минимум 2 (две) години след изтичане на гаранционния срок;
* срокът за доставка на оборудването ще бъде 30 дни от датата на подписване на договора, на адрес посочен от Възложителя.
* срокът за монтаж, инсталиране, конфигуриране и пускане в експлоатация на оборудването ще бъде 30 дни от приключване на доставката;
* с гаранционен срок минимум 3 години от датата на пускане в експлоатация на оборудването, там където не е посочено друго;
* гаранционното обслужване ще включва труд, материални и транспортни разходи; В рамките на гаранционното обслужване влиза веднъж годишно оглед на настройките и експлоатационните параметри на доставеното оборудване и софтуер.
* гаранционното обслужване се извършва на място при Възложителя, през всички официални работни дни, като се предоставят модули за подмяна преди ремонта на дефектиралите от производителя (Advanced FRU replacement)

**Времето за реакция** на място след подаване на сигнал за повредена техника ще бъде максимум 4 часа, в рамките на работния ден, а ако сигналът е подаден след 13:00 часа – до 10:00 часа на следващия работен ден;

**Време за отстраняване на повредата** ще бъде максимум 24 часа след реакция. В случай, че повредата не може да се отстрани в този срок, ще осигурим равностойна оборотна техника за времето на ремонта.

1. **Таблица - техническо предложение**

|  |  |  |  |
| --- | --- | --- | --- |
| **Описание/изисквания** | **Брой** | **Предложение на участника** | **Съответства/ надвишава** |
| **Разширение на дисков масив** пот.  **II.1** от Техническата спецификация, с допълнителни дискове:  За дисков масив HP 3PAR StoreServ 7400c 2N   * 12x1.8TB 6G SAS 10K 2.5in HDD, вкл. допълнителна кутия за тяхното разполагане; * 24x4TB 6G SAS 7.2K 3.5in HDD, вкл. допълнителна кутия за тяхното разполагане ; * Доставка на лицензи на софтуерните продукти за допълнителните дискове, осигуряващи на разширението пълната функционалност на съществуващия дисков масив. Хардуерът да се достави с минимум 36 месеца гаранционна поддръжка от производителя със срок на реакция до 4 часа.   Софтуерът да се достави с минимум 36 месеца поддръжка от производителя, включваща право на безплатен ъпдейт и ъпгрейд. | **36** |  |  |

*При наличие на празни/непопълнени полета в колона „Предложение на участника”, участникът се отстранява от участие.*

Освен описание на предложените за доставка хардуер и софтуер Техническото предложение трябва да включва описание на изискуемите дейности. Това се постига чрез попълване на таблицата по-долу:

|  |  |
| --- | --- |
| **Дейност** | **Предложение на участника (кратко описание на принципите и начина на реализация на дейността)** |
| Надграждане на съществуващ дисков масив с допълнителни дискове |  |
| Реорганизация и преконфигурация на надградения дисков масив при запазване на информацията върху съществуващите в него дискове |  |
| Създаване на техническо описание на надградения дисков масив |  |
| Тристепенно обучение на поне двама специалисти на Възложителя с новоизградената инфраструктура, интеграцията й със съществуващата инфраструктура и начини и практически умения за експлоатацията й. Обучението следва да включва функционалностите на средата и възможността за използването им.  Обучението се извършва:   * По време на планирането изпълнението на съответните дейности; * По време на извършване на дейностите; * Консултации и висококвалифицирана помощ по време на гаранционния период. |  |

*При наличие на празни/непопълнени полета в колона „Предложение на участника”, участникът се отстранява от участие.*

В случай, че бъдем определени за изпълнител, лицето, които ще се изпълнява дейностите по договора е:

.…………………………………………………………….

за което представяме валиден документ, удостоверяващ ниво на квалификация

Дата:……………………………… Упълномощен да подпише от името на : ……………………

*(изписва се името на участника)*

.………………………………………………

*(изписва се името на упълномощеното лице и длъжността)*

Подпис и печат:………………….

***Образец № 3а***

**До**

**Министерството на транспорта,**

**информационните технологии и съобщенията**

**гр. София 1000, ул. „Дякон Игнатий” № 9-11**

|  |  |
| --- | --- |
| **Наименование на Участника:** |  |
| **Седалище по регистрация:** |  |
| **BIC; IBAN:** |  |
| **Булстат номер /ЕИК/:** |  |
| **Точен адрес за кореспонденция:** | *(държава, град, пощенски код, улица, №)* |
| **Телефонен номер:** |  |
| **Факс номер:** |  |
| **Лице за контакти:** |  |
| **имейл:** |  |

**ЦЕНОВО ПРЕДЛОЖЕНИЕ**

от ……………………………………………… ………………….….………………………,

*(име на участника)*

представляван/о от ……………………………………………………………………………,

в качеството му на ………………………………………………………….…...……………

*(длъжност)*

**УВАЖАЕМИ ГОСПОЖИ И ГОСПОДА,**

Във връзка с представената от нас оферта за участие в обявената от Министерството на транспорта, информационните технологии и съобщения процедура за участие в открита процедура за възлагане на обществена поръчка с предмет: *„****Обновяване и разширяване на сървърна и мрежова инфраструктура на МТИТС****“*

**Обособена позиция 1** – *„Разширяване и надграждане на съществуващ дисков масив HP 3PAR StoreServ 7400c 2N  с допълнителни дискове и с всички необходими лицензи“*

Плащането ще бъде съгласно определения начин в проекта на договор.

**Ви представяме следното ценово предложение:**

**Общата цена е .............. (................*словом...............*) лева без ДДС.**

**Общата цена е .............. (................*словом*...............) лева с ДДС.**

Тази цена не подлежи на промяна и включва всички разходи за изпълнение на поръчката в т. ч. всички дължими данъци, такси и други плащания съгласно действащото законодателство.

При условие, че бъдем избрани за Изпълнител на обществената поръчка, ние сме съгласни да представим парична или банкова гаранция за изпълнение на задълженията по договора в размер на 5% от стойността на договора, без ДДС.

Декларираме, че сме запознати с указанията и условията за участие в обявената от Вас обществена поръчка. Съгласни сме с поставените от Вас условия и ги приемаме без възражения.

***С уважение,***

*Подпис и печат* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Дата* \_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(име, фамилия и длъжност на представляващия участника)*

**ПРОЕКТ НА ДОГОВОР**

ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ: „ОБНОВЯВАНЕ И РАЗШИРЯВАНЕ НА СЪРВЪРНА И МРЕЖОВА ИНФРАСТРУКТУРА НА МТИТС“, **ОБОСОБЕНА ПОЗИЦИЯ 1 – „РАЗШИРЯВАНЕ И НАДГРАЖДАНЕ НА СЪЩЕСТВУВАЩ ДИСКОВ МАСИВ HP 3PAR STORESERV 7400C 2N  С ДОПЪЛНИТЕЛНИ ДИСКОВЕ С ВСИЧКИ НЕОБХОДИМИ ЛИЦЕНЗИ“**

**МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА,** с адрес София 1000, ул. „Дякон Игнатий” № 9-11, с Булстат 000695388, представлявано от Иван Марков – главен секретар на Министерството на транспорта, информационните технологии и съобщенията и Иван Иванов – директор на дирекция „Финанси”, наричани за краткост „**ВЪЗЛОЖИТЕЛ**”, от една страна, и

„…………………..” със седалище и адрес на управление: гр. ………………………., ЕИК ………………… и ДДС номер ……………………….., регистрирано в ……………………… с фирмено дело № …………………………, представлявано от ………………………………., наричан по-долу **„ИЗПЪЛНИТЕЛ”,** от друга страна, се сключи настоящият договор.

Страните се споразумяха за следното:

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши:

**1.** Надграждане на съществуващ дисков масив по т. **II.1** от Техническата спецификация на **ВЪЗЛОЖИТЕЛЯ** – Приложение № 1 към настоящия договор с допълнителни дискове;

**2.** Реорганизация и преконфигурация на надградения дисков масив при запазване на информацията върху съществуващите в него дискове; Създаване на техническо описание на надградения дисков масив;

**3.** Интеграция на надградения дисков масив с наличната инфраструктура;

**4.** Тристепенно обучение на минимум двама специалисти на Възложителя с новоизградената инфраструктура, интеграцията й със съществуващата инфраструктура и начини и практически умения за експлоатацията й. Обучението включва функционалностите на средата и възможността за използването им и се извършва както следва:

а) по време на планиране на изпълнението на съответните дейности;

б) по време на извършване на дейностите;

в) консултации и висококвалифицирана помощ по време на гаранционния период.

**5.** Осигуряване на гаранционно обслужване на доставената техника.

**(2) ИЗПЪЛНИТЕЛЯТ** извършва всички дейности по ал. 1 съгласно клаузите на настоящия договор и при спазване на:

1. Техническата спецификация на **ВЪЗЛОЖИТЕЛЯ** – Приложение № 1 към настоящия договор;

2. Техническото предложение на **ИЗПЪЛНИТЕЛЯ** – Приложение № 2 към настоящия договор;

3. Ценовото предложение на **ИЗПЪЛНИТЕЛЯ** – Приложение № 3 към настоящия договор, които са неразделна част от договора.

**(3)** За извършването на дейностите по ал. 1 от **ИЗПЪЛНИТЕЛЯ,** **ВЪЗЛОЖИТЕЛЯТ** се задължава да заплати цената, съгласно чл. 2 от този договор.

**II. ЦЕНА И НАЧИН НА ПЛАЩАНЕ**

**Чл. 2. (1) ВЪЗЛОЖИТЕЛЯТ** заплаща на **ИЗПЪЛНИТЕЛЯ** цена в размер на ………………………… (…………….) лева без ДДС, съответно …………………. (…………..) лева с ДДС съгласно Ценовото предложение на **ИЗПЪЛНИТЕЛЯ** – Приложение № 3 към този договор. В цената са включени всички разходи на **ИЗПЪЛНИТЕЛЯ** за доставка, инсталиране и тестване, обучение на служители на Възложителя, гаранционна поддържка, сервиз, както и транспортни и други разходи, данъци (без ДДС), такси, мита.

**(2)**Цената на настоящия договор се изплаща от **ВЪЗЛОЖИТЕЛЯ** по банковата сметка на **ИЗПЪЛНИТЕЛЯ**, банка ………………….., IBAN сметка ……………………, BIC код ……………в срок до 30 (тридесет) дни, считано от датата на подписване на окончателния приемо-предавателен протокол по чл. 8 ал. 2 и срещу представяне на оригинална данъчна фактура, издадена от **ИЗПЪЛНИТЕЛЯ**.

**(3)** В случаите, когато е начислена неустойка съгласно чл. 16, **ВЪЗЛОЖИТЕЛЯТ** заплаща дължимото възнаграждение след изплащане на неустойката от страна на **ИЗПЪЛНИТЕЛЯ.**

**III. СРОК НА ИЗПЪЛНЕНИЕ**

**Чл. 3. (1) ИЗПЪЛНИТЕЛЯТ** изпълнява поръчката в следните срокове:

1. извършва доставка на 36 бр. дискове и съответните им лицензи в срок до 30 дни след сключване на договора;

2. извършва останалите дейности по чл. 1, ал. 1, т. 1-3 и т. 4, буква „а“ и „б“ в срок до 30 календарни дни, считано от датата на доставката на дисковете и лицензиите;

3. извършва дейностите по чл. 1, ал. 1, т. 4, буква „в“ и т. 5 - в срок от 3 години, считано от подписването на протокола по чл. 8, ал. 2.

**(2)** При наличие на несъответствия при изпълнение на поръчката, несъответствията се вписват в протокола по чл. 8, ал. 1, като **ИЗПЪЛНИТЕЛЯТ** се задължава в 7-дневен срок от установяването на несъответствието да го отстрани за своя сметка.

**ІV. МЯСТО НА ИЗПЪЛНЕНИЕ**

**Чл. 4.** Мястото на доставка на оборудването (дисковете) по този договор е: Министерство на транспорта, информационните технологии и съобщенията, гр. София, ул. „Дякон Игнатий” № 9-11.

**V. ПРЕХВЪРЛЯНЕ НА СОБСТВЕНОСТТА**

**Чл. 5.** Собствеността на техниката, предмет на този договор, преминава от **ИЗПЪЛНИТЕЛЯ** върху **ВЪЗЛОЖИТЕЛЯ** след доставянето, приключването на инсталирането, тестването й на мястото на изпълнение и подписване на окончателен приемо-предавателен протокол по чл. 8, ал. 2.

**VI. ПРАВА И ЗАДЪЛЖЕНИЯ НА СТРАНИТЕ**

**Чл. 6. (1) ВЪЗЛОЖИТЕЛЯТ** има право:

**1.** да получи доставеното оборудване (дискове) в уговореното количество, качество, срокове и при спазване на условията на този договор;

**2.** да осъществява контрол относно качество, количество и др. във всеки момент от изпълнението на договора, без с това да пречи на **ИЗПЪЛНИТЕЛЯ**;

**3.**да развали договора едностранно в случай, че **ИЗПЪЛНИТЕЛЯТ** не осъществява предмета на договора, съгласно изискванията на този договор.

**(2) ВЪЗЛОЖИТЕЛЯТ** се задължава:

**1.**да плати цената по договора съгласно раздел II от този договор;

**2.**да определи лица, които да осъществяват връзката с **ИЗПЪЛНИТЕЛЯ**;

**(3)** Оборудването (дисковете) се инсталират и интегрират на място при **ВЪЗЛОЖИТЕЛЯ** в рамките на срока по чл. 3, ал. 1.

**Чл. 7. (1) ИЗПЪЛНИТЕЛЯТ** има право при точно изпълнение на предмета на договора да получи уговореното възнаграждение в сроковете по чл. 2, ал. 2.

**(2) ИЗПЪЛНИТЕЛЯТ** се задължава:

**1.**да достави оборудването (дисковете) при следните условия:

а) с технически параметри, съответстващи точно на посочените в Техническото предложение на **ИЗПЪЛНИТЕЛЯ -** **Приложение № 2 към настоящия договор,** както и да имат съответните сертификати за произход и качество;

б) съпроводени с необходимите експлоатационни документи (сертификати, гаранционни карти, инструкции за експлоатация, документация от производителя и друга техническа документация).

**2.**да осигури гаранционното обслужване при условията, посочени в раздел VІІІ и в техническата спецификация от документацията за участие в обществената поръчка по обособена позиция 1– Приложение № 1;

**3.**без съгласието на **ВЪЗЛОЖИТЕЛЯ** да не предоставя документи и информация на физически и юридически лица относно изпълнението на поръчката.

**4.**да определи лица, които да осъществяват връзката с **ВЪЗЛОЖИТЕЛЯ**;

**5.** да разполага с квалифициран персонал в съответствие с изискванията от Техническата спецификация на **ВЪЗЛОЖИТЕЛЯ** – Приложение № 1;

6. да осигури обучение на служители от персонала на възложителя в съответствие с изискванията на възложителя в документацията за провеждане на поръчката.

**7.** да сключи договор за подизпълнение, когато е обявил в офертата си ползването на подизпълнител.

**(3)** В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** е длъжен да изпрати копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 66, ал. 2 и 11 от ЗОП.

**(4)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(5)** При изпълнението на договора **ИЗПЪЛНИТЕЛЯТ** и подизпълнителите му са длъжни да спазват всички приложими правила и изисквания, включително онези, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 на ЗОП.

**VІI. ПРИЕМО-ПРЕДАВАТЕЛНИ ПРОТОКОЛИ**

**Чл. 8. (1)** Доставката на оборудването (дискове) се извършва в присъствието на упълномощени представители на двете страни, които подписват протокол за приемане и предаване съгласно Техническото предложение на **ИЗПЪЛНИТЕЛЯ - Приложение №– 2.**

**(2)** След завършване на дейностите по чл. 1, ал. 1, т. 1-3 и т. 4, буква „а“ и „б“ в съответствие с изискванията на Техническото предложение на **ИЗПЪЛНИТЕЛЯ** – Приложение № 2, представителите на двете страни подписват окончателен протокол за предаване и приемане, който става неразделна част от този договор.

**VІІI. ГАРАНЦИИ И СЕРВИЗ**

**Чл. 9. (1) ИЗПЪЛНИТЕЛЯТ** осигурява гаранционен срок от 3 (три) години за хардуера (дисковете) и с включена 3 години поддръжка за софтуера, считано от датата на подписване на приемо-предавателния протокол по чл. 8, ал. 2. **ИЗПЪЛНИТЕЛЯТ** се задължава да доставя резервни части от производителя на хардуера за период от 2 (две) години след изтичане на гаранционния срок на хардуера.

**(2)** Техническа поддръжка за софтуера включва като минимум следните дейности:

**1.** доставяне, инсталиране и пускане в експлоатация на най-новите актуализирани версии на продуктите в 10 (десет) дневен срок след пускането на новата версия в Република България, без допълнително заплащане;

**2.** техническа помощ при актуализациите на продуктите;

**3.** помощ на български език по телефон/email или на място за всякакъв вид проблеми, свързани със закупения софтуер.

**Чл. 10. ИЗПЪЛНИТЕЛЯТ** гарантира съответствието на доставеното оборудване (дискове) с техническите изисквания, определени в Техническото предложение на **ИЗПЪЛНИТЕЛЯ** – Приложение № 2 към този договор, качеството му и пълната му работоспособност по време гаранционния срок по чл. 9.

**Чл. 11.** Гаранционното обслужване, от страна на **ИЗПЪЛНИТЕЛЯ** обхваща безвъзмездното отстраняване на отклоненията от показателите, определени в експлоатационни документи и техническата документация на оборудването (дисковете). В рамките на гаранционното обслужване се включва ежегоден оглед на настройките и експлоатационните параметри на доставеното оборудване и софтуер.

**Чл. 12.** При възникване на повреда, **ВЪЗЛОЖИТЕЛЯТ** отправя до **ИЗПЪЛНИТЕЛЯ** писмено съобщение (заявка) по електронен път, с информация за характера и датата на възникване на повредата.

**Чл. 13.** **(1)** Посещението на сервизен екип на мястото на повредата се извършва в рамките на максимум 4 часа след получаване на заявка.

**(2)** В случай, че заявката е подадена след 13:00 часа, посещението на сервизен екип на мястото на повредата се извършва до 10:00 часа на следващия работен ден.

**Чл. 14.**Максималният срок за отстраняване на повредата е в рамките на 24 часа след подаване на заявката. Гаранционното обслужване се извършва на място при Възложителя, от понеделник до петък, от 9:00 до 17:30, като се предоставят модули за подмяна преди ремонта на дефектиралите от производителя (Advanced FRU replacement). Изпълнителят трябва да осигури център за приемане на заявки за проблеми чрез електронна поща, факс и телефон.

**ІX. ГАРАНЦИЯ ЗА ДОБРО ИЗПЪЛНЕНИЕ НА ДОГОВОРА**

**Чл. 15. (1)** За обезпечаване на доброто и точно изпълнение на договора, при подписването му **ИЗПЪЛНИТЕЛЯТ** представя гаранция за изпълнение в размер на ………………… (……………………………) лева представляващи 5% (пет процента) от стойността на договора без ДДС. Тридесет процента (30%) от стойността на гаранцията за изпълнение на договора е предназначена за обезпечаване на гаранционното обслужване. Гаранцията се представя в една от следните форми:

1. внесена парична сума по сметката на **ВЪЗЛОЖИТЕЛЯ:** в БНБ – Централно управление, IBAN сметка № BG77 BNBG 9661 3300 1248 01, BIC код на БНБ: BNBG BGSD, **или**

2. учредена в полза на **ВЪЗЛОЖИТЕЛЯ** безусловна и неотменяема банкова гаранция със срок на валидност 30 дни след изтичане срока за гаранционно обслужване по чл. 9 и срок на изпълнение – 5 работни дни, считано от датата на първо поискване

**или**

3. застраховка, която обезпечава изпълнението чрез покритие на отговорността на **ИЗПЪЛНИТЕЛЯ,** със срок на валидност 30 дни след изтичане срока за гаранционно обслужване по чл. 9 и при еднократно заплащане на застрахователната премия.

**(2)** Ако липсват основания за задържането от страна на ВЪЗЛОЖИТЕЛЯ на каквато и да е сума по гаранцията**, ВЪЗЛОЖИТЕЛЯТ** освобождава гаранцията по ал. 1 както следва:

- частично освобождаване в размер на …………………. (………………………………….) лева, представляващи 70 % от стойността на гаранцията за изпълнение на договора в срок до 30 дни след подписването на окончателния приемо-предавателен протокол по чл. 8, ал. 2;

- окончателно освобождаване в размер на ………………… (……………………….) лева без ДДС, представляващи 30 % от стойността на гаранцията за изпълнение на договора в срок до 30 дни след изтичане срока на гаранционното обслужване, съгласно чл. 9.

**(3)** Освобождаването на гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**;

**2.** когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

**3.** когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**(4)** **ВЪЗЛОЖИТЕЛЯТ** задържа съответна част или изцяло гаранцията, когато **ИЗПЪЛНИТЕЛЯТ** не изпълни някое от задълженията си по договора, прекъсне или забави изпълнението на договора, когато изпълнението не отговаря на изискванията, както и в случай на разваляне на договора по вина на **ИЗПЪЛНИТЕЛЯ**.

**(5)** Гаранцията или съответната част от нея не се освобождава от **ВЪЗЛОЖИТЕЛЯ МТИТС**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ МТИТС** той може да пристъпи към усвояване на гаранциите.

**(6)** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛИТЕ** да търсят обезщетение в по-голям размер.

**(7)** Гаранцията по ал. 1, т. 1 или т. 2 може да се предостави от името на **ИЗПЪЛНИТЕЛЯ** за сметка на трето лице – гарант.

**(8)** Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 30 (тридесет) дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 15, ал. 1 или ако е приложимо - чл. 15, ал. 2 от Договора.

**(9)** ВЪЗЛОЖИТЕЛЯТ не дължи лихва за времето, през което средствата по гаранциите са престояли при него законосъобразно.

**Х. ОТГОВОРНОСТ И САНКЦИИ**

**Чл. 16. (1)** При забавено изпълнение на задължение по договора с изключение на задължението по чл. 13, ал. 1, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,3 % (нула цяло и три процента) от цената на договора по чл. 2, ал. 1 за всеки просрочен ден, но не повече от 10 % (десет процента) от цената на договора по чл. 2, ал. 1.

**(2)** При забавено изпълнение на задължение по чл. 13, ал. 1, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,3 % (нула цяло и три процента) от цената на договора по чл. 2, ал. 1 за всеки просрочен час, но не повече от 10 % (десет процента) от цената на договора по чл. 2, ал. 1.

**Чл. 17.** При частично или некачествено изпълнение на задължение по договора от страна на **ИЗПЪЛНИТЕЛЯ, ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на задължението е частично или некачествено, **ИЗПЪЛНИТЕЛЯТ** дължи неустойка на **ВЪЗЛОЖИТЕЛЯ** в размер на 10% (десет процента) от стойността на договора по чл. 2, ал. 1, за всеки случай на неизпълнение.

**Чл. 18.**При пълно неизпълнение на договора, **ИЗПЪЛНИТЕЛЯТ** дължи неустойка в размер на 30 % (тридесет процента) от цената на договора по чл. 2, ал. 1.

**Чл. 19.**Страните запазват правото си да търсят обезщетение за вреди и пропуснати ползи по общия ред.

**ХI. ПРЕКРАТЯВАНЕ НА ДОГОВОРА**

**Чл. 20. (1)**Договорът може да бъде прекратен по взаимно писмено съгласие между страните, представляващо неразделна част от този договор.

(**2)**В случая по ал. 1 страните уреждат финансовите си взаимоотношения.

**(3)**Договорът се прекратява без предизвестие:

1. с окончателното изпълнение на договора;

2. при прекратяване на юридическото лице на **ИЗПЪЛНИТЕЛЯ**;

3. при възникване на обстоятелствата по чл. 118, ал. 1 от ЗОП.

**ХIІ. ДРУГИ УСЛОВИЯ**

**Чл. 21. (1)**В случай, че някоя от клаузите на този договор бъде отменена или обявена за невалидна, това не води до отменяне на основните задължения на страните по договора.

**(2)**Страните по този договор решават споровете, възникнали в процеса на изпълнението му по взаимно съгласие, а при непостигане на съгласие, въпросът се отнася за решаване по съдебен ред.

**Чл. 22.**Всички съобщения по този договор, направени от едната до другата страна се считат за връчени, ако са на адреса, посочен в него. Те се считат за връчени и в случай, че има промяна в седалището и адреса на управление на някоя от страните, ако тя не е уведомила в писмен вид другата страна за промяната.

Във връзка със задълженията на страните по този договор, лица за контакт и извършване на контрол по изпълнение на договора са:

за **ВЪЗЛОЖИТЕЛЯ:**

1. .............................................................................................................
2. ……………………………………………………………………….

за **ИЗПЪЛНИТЕЛЯ:**

1. .............................................................................................................
2. ……………………………………………………………………….

За неуредените в този договор въпроси се прилагат Търговския закон, Закона за задълженията и договорите или другите приложими разпоредби на действащото в Република България законодателство.

Този договор се сключи в четири еднообразни екземпляра – един за **ИЗПЪЛНИТЕЛЯ** и три за **ВЪЗЛОЖИТЕЛЯ**.

**Приложения към този договор, представляващи неразделна част от него са:**

Приложение № 1 – Техническа спецификация на **ВЪЗЛОЖИТЕЛЯ;**

Приложение № 2 – Техническо предложение на **ИЗПЪЛНИТЕЛЯ**;

Приложение № 3 – Ценово предложение на **ИЗПЪЛНИТЕЛЯ**;

Приложение № 4 – Гаранция за изпълнение.

**ЗА ВЪЗЛОЖИТЕЛ: ИЗПЪЛНИТЕЛ:**

**Иван Марков**

*Главен секретар на Министерство на транспорта,*

*информационните технологии и съобщенията*

**Иван Иванов**

*Директор на дирекция „Финанси“*